****

**KAZLŲ RŪDOS SAVIVALDYBĖS TARYBA**

**SPRENDIMAS**

|  |
| --- |
| **DĖL PRITARIMO PROJEKTUI „ANTANAVO DVARO PARKO PRITAIKYMAS LANKYMUI“**  |

2024 m. rugpjūčio 26 d. Nr. TS-159

Kazlų Rūda

Vadovaudamasi Lietuvos Respublikos vietos savivaldos įstatymo 6 straipsnio 23 punktu, 15 straipsnio 4 dalimi, 16 straipsnio 1 dalimi, Regioninės pažangos priemonės Nr. 01-004-07-01-01 (RE) „Paskatinti regionų, funkcinių zonų, savivaldybių ir miestų ekonominį augimą pasitelkiant jų turimus išteklius“ finansavimo gairėmis, patvirtintomis Lietuvos Respublikos vidaus reikalų ministro 2023 m. balandžio 4 d. įsakymu Nr. 1V-188 „Dėl regioninės pažangos priemonės 01-004-07-01-01 (RE) „Paskatinti regionų, funkcinių zonų, savivaldybių ir miestų ekonominį augimą pasitelkiant jų turimus išteklius“ finansavimo gairių patvirtinimo“, 2022–2030 m. Marijampolės regiono plėtros planu, patvirtintu Marijampolės regiono plėtros tarybos 2023 m. vasario 9 d. sprendimu Nr.  S-1 „Dėl 2022–2030 m. Marijampolės regiono plėtros plano patvirtinimo“, 2023–2029 m. Marijampolės regiono funkcinės zonos strategija, patvirtinta Kazlų Rūdos savivaldybės tarybos 2024 m. kovo 25 d. sprendimu Nr. TS-63 ir atsižvelgdama į VšĮ Centrinės projektų valdymo agentūros 2024 m. birželio 14 d. raštą Nr. 2024/2-6969 „Kvietimas Nr. 24-302-P teikti projekto įgyvendinimo planą“ Kazlų Rūdos savivaldybės taryba n u s p r e n d ž i a:

1. Pritarti projekto „Antanavo dvaro parko pritaikymas lankymui“ (toliau – Projektas) įgyvendinimo plano (paraiškos) teikimui VšĮ Centrinei projektų valdymo agentūrai pagal kvietimą Nr. 24-302-P „Paskatinti regiono ekonominį augimą išnaudojant regiono turistinius išteklius (I etapas)“ ir, gavus finansavimą, įgyvendinimui.
2. Užtikrinti reikiamą, bet ne mažesnį nei 15 procentų bendros Projekto vertės finansavimą, jeigu pagal pateiktą Projekto įgyvendinimo planą (paraišką) bus skirta programos finansinė parama.
3. Užtikrinti ne trumpesnį kaip 5 metų Projekto investicijų tęstinumą pasibaigus Projekto įgyvendinimo laikotarpiui.
4. Sutikti, kad Kazlų Rūdos savivaldybės administracija padengtų nenumatytas ar netinkamas finansuoti, tačiau šiam Projektui įgyvendinti būtinas išlaidas ir tinkamas išlaidas, kurių nepadengia Projekto finansavimas.
5. Įgalioti Kazlų Rūdos savivaldybės administracijos direktorių pasirašyti visus su Projekto rengimu, teikimu ir įgyvendinimu susijusius dokumentus.

Šis sprendimas per vieną mėnesį nuo jo paskelbimo arba įteikimo dienos gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos administracinių ginčų komisijos Kauno apygardos skyriui (Laisvės al. 36, 44240 Kaunas) arba Regionų administracinio teismo Kauno rūmams (A. Mickevičiaus g. 8A, 44312 Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras Mantas Varaška